Diari Oficial de la Generalitat Valenciana


Sumari del DOGV 6306, del 08-07-2010 (2010/7319)

Notificació de la sentència dictada en el judici ordinari número 728/2008.
--------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7319


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 728/2008. [2010/7319]  
Judici ordinari 000728/2008  
Demandant: Cristalería Paquito, SL.  
Procuradora: Natalia del Moral Aznar.  
Demandats: Rafael Cortés Torreblanca i Víctor Gómez González.  
Procurador: -  
Cristina María Valero Doménech, secretària judicial del Jutjat Mercantil número 1 de València, faig saber:   
Que en les actuacions de [...] s'ha dictat la sentència que té l'encapçalament i la dispositiva literalment com segueix:   
«Sentència  
València, 17 de maig de 2010  
María del Mar Fernández Barjau, jutgessa de reforç del Jutjat Mercantil número 1 de València, he vist aquestes actuacions de judici ordinari número 728/2008, promogudes a instàncies de la procuradora Natalia del Moral Aznar, en representació de la mercantil Cristalería Paquito, SL, assistida pel lletrat el senyor Arnau Ángel, contra els administradors de la mercantil Construcciones Torreblanca, SL, Rafael Cortés Torreblanca i Víctor Gómez González, declarats ambdós en rebel·lia processal, en què s'exercita una acció de responsabilitat individual d'administradors socials.   
Dispositiva  
Estime de forma parcial la demanda interposada per la procuradora Natalia del Moral Aznar, en representació de la mercantil Cristalería Paquito, SL, contra Rafael Cortés Torreblanca i Víctor Gómez González, declarats ambdós en rebel·lia processal, i condemne Rafael Cortés Torreblanca a pagar a la mercantil actora la suma total de 24.890,16 euros; i absolc el codemandat el senyor Gómez González de totes les peticions presentades en contra seua; i tot això amb imposició expressa en costes al codemandat el senyor Cortés Torreblanca.   
Notifiqueu aquesta resolució a les parts, i feu-los saber que contra aquesta resolució es pot anunciar un recurs d'apel·lació per a davant la Secció Novena de l'Audiència Provincial de València, que cal preparar mitjançant un escrit que es presentarà en aquest Jutjat dins del termini de cinc dies hàbils des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen.   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit l'haurà de constituir mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu una testimoniança d'aquesta sentència i uniu-la a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
València, 18 de maig de 2010.- La secretària judicial: Cristina María Valero Doménech.